|  |
| --- |
| Angkatan Tentera Malaysia**Angkatan Tentera Malaysia** |
| **Tentera Darat** | **Tentera Laut** | **Tentera Udara** |
| **Pangkat Pegawai Angkatan Tentera** |
| Fil Marsyal | Laksamana Armada | Marsyal TUDM |
| Jeneral | Laksamana | Jeneral TUDM |
| Leftenan Jeneral | Laksamana Madya | Leftenan Jeneral TUDM |
| Mejar Jeneral | Laksamana Muda | Mejar Jeneral TUDM |
| Brigedier Jeneral | Laksamana Pertama | Brigedier Jeneral TUDM |
| Kolonel | Kepten | Kolonel TUDM |
| Leftenan Kolonel | Komander | Leftenan Kolonel TUDM |
| Mejar | Leftenan Komander | Mejar TUDM |
| Kapten | Leftenan | Kapten TUDM |
| Leftenan | Leftenan Madya | Leftenan TUDM |
| Leftenan Muda | Leftenan Muda | Leftenan Muda TUDM |
|  | Pegawai Kadet Kanan |  |
|  | Kadet |  |
| **Lain-lain Pangkat Angkatan Tentera** |
| Pegawai Waran I | Pegawai Waran I | Pegawai Waran Udara I |
| Pegawai Waran II | Pegawai Waran II | Pegawai Waran Udara II |
| Staf Sarjan | Bintara Kanan | Flait Sarjan |
| Sarjan | Bintara Muda | Sarjan Udara |
| Koperal | Laskar Kanan | Koperal Udara |
| Lans Koperal | Laskar Kelas I | Laskar Udara Kanan |
| Prebet | Laskar Kelas II | Laskar Udara I |
| Prebet | Laskar Muda | Laskar Udara II |
| Perajurit Muda | Perajurit Muda | Perajurit Muda |

**Brigedier Jeneral** ialah pangkat yang terdapat di dalam perkhidmatan Tentera Darat Malaysia. Ia merupakan pangkat pegawai jeneral yang terendah sebelum Mejar Jeneral. Brigedier Jeneral merupakan lantikan seterusnya setelah pangkat Kolonel. Namun pernah juga berlaku dalam sejarah TDM, seseorang Leftenan Kolonel dinaikan pangkat terus ke Brigedier Jeneral.

Sejarah
-------

Seawal penubuhan Tentera Darat, ia ditadbir oleh pegawai-pegawai British dan mewarisi tradisi dan sistem British. Tentera Darat British menggunakan pangkat *Brigadier* bagi panglima yang memimpin sesebuah *brigade* atau briged. Pangkat ini menjadi Brigedier dalam perkhidmatan Rejimen Askar Melayu Diraja dan Tentera Darat Malaysia bagi pemimpin Briged Pertama Persekutuan. Dari segi tafsiran, Brigedier bukanlah pegawai jeneral, (bahasa Inggeris: *General officer*), sebaliknya ialah pegawai medan, (bahasa Inggeris:*Field officer*). Ia boleh disifatkan sebagai Kolonel Kanan atau *Senior Colonel*, sama seperti pangkat Komodor dalam tentera laut. Perbezaan di antara pegawai medan dan pegawai jeneral juga, mirip perbezaan di antara pegawai berbendera dan pegawai kanan tentera laut (bahasa Inggeris: *Flag officer, senior officer*). Pangkat ini kemudiannya menjadi Brigedier Jeneral untuk memasukannya ke dalam golongan pegawai jeneral.

Insignia
--------

  

Insignia asal pada bahu Brigedier ialah seperti yang digunakan oleh Tentera British di sebelah kiri, dengan sedikit perubahan. Mahkota England (Mahkota St Edward) ditukar dengan mahkota persekutuan yang mengandungi "Allah" dan "Muhammad", tetapi masih mengekalkan aturan tiga "paku" atau nama sebenarnya bintang *Order of Bath*. Setelah mengalami perubahan nama kepada Brigedier Jeneral, pangkat ini menampilkan insignia satu bintang seperti yang dipakai sekarang. Insignia satu bintang memudahkannya dikenali setaraf dengan Laksamana Pertama dan Brigedier Jeneral TUDM.

Brigedier Jeneral juga memakai gorget merah beserta bunga padi di kolar baju. Pada pelindung topi beliau pula dihiasi dua baris kalungan padi.

Insignia Brigedier Jeneral TDM

Lihat juga
----------

* Organisasi tentera

Pangkat Brigedier Jeneral yang sepadan
--------------------------------------

* Tat Aluf (Israel)
* Taejwa (Korea Utara)
* Jun-jang (Korea Selatan)
* Général de brigade (Perancis)
* Brigadegeneral (Jerman)
* General Mayor (Soviet Union kemudian Rusia)
* Daxiao (China)
* Tuggeneral (Turki)